Szociológia

Jelen adatok – főleg, amik az ILIAS-ból származnak – **2020 május**ában aktuálisak! Azóta változhattak, így mindenképpen nézz körül az ILIAS tantárgyi kezdőlapján, leginkább a ***tantárgy-leírások*** PDF-jeiben! (Az ILIAS-eléréshez előzetes bejelentkezés szükséges Neptun-kódunkkal!)

## Szociológia

### **A tantárgy célja**

A tantárgy oktatásának célja, hogy a hallgatók számára olyan szintű alapismereteket nyújtson a társadalom jelenségeiről, a folyamatok törvényszerűségeiről, a működési jellegzetességekről, amelyek birtokában képesek helyesen értelmezni a mikro- és makroszintű, intézményi-szervezeti és interperszonális folyamatokat; célja továbbá, hogy felkeltse a hallgatók érdeklődését az összefüggések feltárása, a következtetések levonása, és ennek mikéntje iránt.

## Tanár

### Mostani (2020):

Barna Tímea (elérhetőség a tantárgyi kezdőlapon)

## **Vizsga**

Írásbeli vizsga vagy beszámoló (részletek: ILIAS, tantárgyi kezdőlap, *tantárgy*-leírások PDF-jei)

## Tananyag

Albert József–Leveleki Magdolna: **Szociológiai alapismeretek** – [KÖTELEZŐ] Újratördelt, redigitalizált, OCR-ezett (optikai szövegfelismerés által "beolvasott") fájl PDF-ben, könyvjelzőkkel és ábrajegyzékkel ellátva; néhány böngészőben képfájlként töltődik le, át kell alakítani a kiterjesztést '**.pdf**'-re. Gépen is és mobilon is elég jól olvasható.

Albert József–Leveleki Magdolna: **Szociológiai alapismeretek** – A fenti fájl **EPUB**-formátumban feltöltve a MediaFire-re.

Szociológia - **jegyzet és segédletek** – Az ILIAS Tantárgyi kezdőlapján a Dr. Szász Antónia által készített jegyzetek és segédletek *egyesítve és könyvjelzőzve*; a kötelezőhöz remek kiegészítő anyag.

ILIAS - **Tantárgyi kezdőlap** - az itt levő **fogalomtárat** is érdemes átnézni (ami a [Kötelező]-ben levő fogalomtár kiegészítése), illetve megtalálható a *mintadolgozat* is.

ILIAS - Szociológia - ha a fenti kínálat nem lenne elég, itt még további dokumentumok, tananyagok találhatók (és persze a *fórum*).

## Vázlat

Ez egy 2020 májusában aktuális vázlat, azóta változhatott! (Itt vannak az érvényes, frissülő infók: ILIAS, tantárgyi kezdőlap, *tantárgy*-leírások PDF-jei)

Az alábbi inkább egyfajta vázlatos kivonatolás a fenti kikötések alapján:

#### 1. A szociológia kialakulása és főbb irányzatai

* A szociológia történeti fejlődése, helye a tudományok rendszerében.
* A szociológia tárgya, társadalmi szerepe.
* Durkheim, Weber és Marx munkássága
* A konfliktuselméletek, a strukturalizmus és a funkcionalizmus főbb jellemzői

#### 2. Kultúra és szocializáció

* A szocializáció fogalma, funkciói, alapjai
* A szocializáció szakaszai, közvetítő ágensek
* A társadalmi tanulás módjai
* A szocializáció defektusai, reszocializáció

#### 3. A társadalmi csoport, személyközi- és csoportviszonyok

* A csoport fogalma, szociális szerepe, és tipológiája
* Csoportdinamika, csoport-egyén viszonya
* Csoportstruktúrák, csoportkonfliktusok
* Szociális szerepek, szerepteljesítés, szerepkonfliktusok
* Az én megmutatkozása, a másik észlelése
* Az ítéletalkotás szabályszerűségei

#### 4. Konformitás és deviancia

* A deviancia fogalma, normakötöttsége, relativitása
* A devianciát magyarázó elméletek
* Az anómia értelmezése Durkheim és Merton szerint
* A deviáns viselkedésformák, a deviáns viselkedés okai

#### 5. Társadalomszerkezet és rétegződés

* Struktúra, rétegződés és státuszhierarchia
* A kettős társadalomszerkezet 1945 előtt
* Struktúra és rétegződés az államszocializmus éveiben
* Empirikus vizsgálatok: Ferge, Kolosi, Szelényi
* A rendszerváltás utáni évek társadalomszerkezete

#### 6. Társadalmi mobilitás

* A mobilitás fogalma, szerepe, típusai
* Mobilizációs csatornák, nyitott és zárt társadalom
* Mobilitás a rendszerváltás után
* Mobilitás és iskolarendszer, esélyegyenlőtlenségek

#### 7. Házasság és család

* Család, családmag, háztartás
* A család típusai és funkciói, a családfejlődés
* Házasságtípusok és válás
* A házasság és a család alternatívái

#### 8. Gazdaság és szervezet

* A gazdálkodás történeti típusai
* Szervezetek a gazdaságban
* A szervezetek típusai, céljai és környezete
* Szervezeti kultúra, hatalom, és konfliktus

#### 9. Urbanizáció és területi egyenlőtlenségek

* Az urbanizáció jellemzői és szakaszai
* Városökológiai elméletek
* Nemzetközi tendenciák
* Magyarországi városfejlődés, regionális egyenlőtlenségek

#### 10. Népesedés és egészség

* Népesedési trendek, a népesedés okozta problémák
* Népesedési elméletek
* A hazai demográfiai folyamatok jellemzői
* Egészségi állapot

#### 11. Kitekintés egyéb tématerületekre

* Modernizáció, fejlődés, gazdaság és társadalom
* Társadalmi, gazdasági és kulturális erőforrások szociológiája; Fogyasztás; Turizmus
* Információs társadalom; Új média, hálózati kommunikáció; Technika és innováció
* \* További tématerültek: a Hallgatók érdeklődése szerint